हमारा देश एकता का प्रतीक है| यहां कई धर्मों को मानने वाले लोग रहते हैं, लेकिन आज भी कुछ ऐसे उपद्रवी लोग देश में हैं जो देश की एकता और शांति को भंग करना चाहते हैं| ऐसा ही एक मामला दिल्ली से सटे हरियाणा के गुरुग्राम में हुआ| वहां हुई एक घटना का वीडियो सोशल मीडिया पर तेजी से वायरल हो रहा है, जिसमें दिख रहा है कि कुछ बदमाश सरेआम मुस्लिम परिवार के घर में घुस जाते हैं (Mob Attacks Muslim Family At Gurugram House)| वे महिलाओं और बच्चों की डंडों से पिटाई करते हैं और उन्हें पाकिस्तान जाओ कहते हैं| वीडियो में दिखा रहा है कि लाठी डंडों, तलवारों से लिए बदमाश किस तरह एक युवक को बेरहमी से पीट रहे हैं| जमीन पर पड़ा युवक रहम की भीख मांग रहा है, लेकिन उसकी एक नहीं सुनी गई|